
 РЕПУБЛИКА БЪЛГАРИЯ
 Министерство на земеделието и храните
 Областна дирекция "Земеделие"-Перник
                                                                                                  Протокол:

                                                                                                  от 16.06.2026 г.
Р    Е    Ш    Е    Н    И    Е

№ 4
от 16.06.2026 година
За: промяна предназначението на земеделски земи за неземеделски нужди и утвърждаване на площадки и трасета за проектиране

КОМИСИЯТА ПО чл.17, ал.1, т.1 от ЗОЗЗ

Р  Е  Ш  И :

I. На основание чл. 24, ал. 2 от ЗОЗЗ и чл. 41, ал. 1 от ППЗОЗЗ променя предназначението на земеделска земя за собствени неземеделски нужди, както следва:
1. На 1374 кв. м земеделска земя от седма категория, неполивна, собственост на М. К. М., за изграждане на обект: „Жилищна сграда за временно обитаване" в землището на гр. Радомир, община Радомир, област Перник, представляваща имот с идентификатор 61577.402.35 по КККР, одобрени със Заповед № РД-18-75/10.11.2015 г. на изпълнителния директор на АГКК, при граници посочени в приложените скица и влязъл в сила ПУП.

Собственикът на земята да заплати, съгласно чл. 30 от ЗОЗЗ такса по чл. 6 от тарифата в размер на 1150,72 € (2250,61 лв.).
2. На 4247 кв. м земеделска земя от пета категория, неполивна, собственост на Р. Л. Й., за изграждане на обект: „За стопански дейности и жилищна сграда" в землището на с. Вискяр, община Перник, област Перник, представляваща имот с идентификатор 11209.114.61 по КККР, одобрени със Заповед № РД-18-1180/31.05.2018 г. на изпълнителния директор на АГКК, при граници посочени в приложените скица и влязъл в сила ПУП-ПРЗ.

Собственикът на земята да отнеме и оползотвори хумусния слой от площадката предвидена за строителството и да заплати, съгласно чл. 30 от ЗОЗЗ, такса по чл. 6 от тарифата в размер на 2579,69 € (5045,44 лв.).
3. На 485 кв. м земеделска земя от осма категория, неполивна, собственост на Л. Л. К., за изграждане на обект: „Вилно строителство" в землището на с. Люлин местност “Зад Будилица”, община Перник, област Перник, ПИ № 90 по плана на новообразуваните имоти, представляващ територия по § 4 от ПЗР на ЗСПЗЗ, при граници посочени в приложените скица и влязъл в сила ПУП-ПЗ.

Собственикът на земята да заплати, съгласно чл. 30 от ЗОЗЗ такса по чл. 6 от тарифата в размер на 89,27 € (174,60 лв.).
II. На основание чл. 40, ал. 1, т. 10 от Закона за опазване на земеделските земи и чл. 59б, ал. 2, във връзка с чл. 59а, ал. 2 от Правилника за прилагане на Закона за опазване на земеделските земи:
4. Разрешава временно ползване за срок от десет години, от постановяване на решението, на 9810 кв. м земеделска земя, пета категория, неполивна, собственост на „С. БГ” ЕООД, за реализиране на обект: „Преместваема модулна система за преработка на чесън в черен чесън и чесън на прах с висока добавена стойност“, имот с идентификатор 69239.151.81 по КККР, одобрени със Заповед РД-18-1101/14.05.2018 г. на изпълнителен директор на АГКК, в землището на с. Стефаново, местност “Бърдище”, общ. Радомир, обл. Перник, при граници, съгласно приложената ситуационна скица за разполагане на преместваемия обект.

След изтичане на срока „СТОПАНИТЕ БГ” ЕООД да премахне постройката и да приведе земята в първоначалния й вид или вид, годен за земеделско ползване.

Решението подлежи на обжалване по реда на АПК в 14-дневен срок от съобщаването му пред Административен съд-гр. Перник.

